CELEX: 32014R0975
Language: lt
Date: 2014-09-11 00:00:00
Title: 2014 m. rugsėjo 11 d. Komisijos įgyvendinimo reglamentas (ES) Nr. 975/2014, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

16.9.2014   
            
            
               LT
            
            
               Europos Sąjungos oficialusis leidinys
            
            
               L 274/11
            
         KOMISIJOS ĮGYVENDINIMO REGLAMENTAS (ES) Nr. 975/2014
   2014 m. rugsėjo 11 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra arba KN), kuri pateikta to reglamento I priede;
            
         
               (2)
            
            
               siekiant teisinio tikrumo, būtina patikslinti, kad 8 skirsnio 1 papildomosios pastabos ir 20 skirsnio 2 ir 6 papildomųjų pastabų tekstuose vartojamas žodžių junginys „refraktometro rodmenys“ įvardija rodmenis, gautus taikant refraktometrinį tirpių sausųjų medžiagų likučio vaisių ir daržovių produktuose nustatymo metodą, naudojamą jų klasifikavimo Kombinuotojoje nomenklatūroje tikslams, kaip aprašyta Komisijos įgyvendinimo reglamento (ES) Nr. 974/2014 (2) priede;
            
         
               (3)
            
            
               todėl į tų papildomųjų pastabų tekstus tikslinga įtraukti nuorodą į refraktometrinį metodą, kad būtų galima juo lengvai pasiremti klasifikuojant produktus, priskiriamus su tomis papildomomis pastabomis susijusioms pozicijoms ir subpozicijoms;
            
         
               (4)
            
            
               siekiant užtikrinti vienodą Kombinuotosios nomenklatūros nuostatų, susijusių su įvairių produktų cukraus kiekio nustatymu taikant refraktometrinį metodą, aiškinimą visoje Sąjungoje, reikėtų iš dalies pakeisti 8 skirsnio 1 papildomąją pastabą ir 20 skirsnio 2 ir 6 papildomąsias pastabas;
            
         
               (5)
            
            
               todėl Reglamentas (EEB) Nr. 2658/87 turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros antra dalis iš dalies keičiama taip:
   
               1.
            
            
               8 skirsnio 1 papildomoji pastaba pakeičiama taip:
               
                           „1.
                        
                        
                           Įvairių cukrų kiekis, išreikštas sacharozės kiekiu („cukraus kiekis“), šiam skirsniui priskiriamuose produktuose atitinka refraktometro rodmenis 20 °C temperatūroje, padaugintus iš koeficiento 0,95 (refraktometro naudojimo metodas aprašytas Komisijos įgyvendinimo reglamento (ES) Nr. 974/2014 (3) priede).
                        
                     ;
            
         
               2.
            
            
               20 skirsnio 2 papildomoji pastaba pakeičiama taip:
               
                           „2.
                        
                        
                           
                                       a)
                                    
                                    
                                       Įvairių cukrų kiekis, išreikštas sacharozės kiekiu („cukraus kiekis“), šiam skirsniui priskiriamuose produktuose atitinka refraktometro rodmenis 20 °C temperatūroje, padaugintus iš šių koeficientų (refraktometro naudojimo metodas aprašytas Įgyvendinimo reglamento (ES) Nr. 974/2014 priede):
                                       
                                                   —
                                                
                                                
                                                   0,93 – produktų, priskiriamų 2008 20–2008 80, 2008 93, 2008 97 ir 2008 99 subpozicijoms, atveju;
                                                
                                             
                                                   —
                                                
                                                
                                                   0,95 – produktų, priskiriamų kitoms pozicijoms, atveju.
                                                
                                             
                                 
                                       b)
                                    
                                    
                                       2009 pozicijos subpozicijose vartojamas žodžių junginys „Brikso vertė“ atitinka refraktometro rodmenis 20 °C temperatūroje (refraktometro naudojimo metodas aprašytas Komisijos įgyvendinimo reglamento (ES) Nr. 974/2014 priede).“
                                    
                                 
                     ;
            
         
               3.
            
            
               20 skirsnio 6 papildomoji pastaba pakeičiama taip:
               
                           „6.
                        
                        
                           2009 69 51 ir 2009 69 71 subpozicijose „koncentruotos vynuogių sultys (įskaitant vynuogių misą)“ įvardija vynuogių sultis (įskaitant vynuogių misą), kurias tiriant refraktometro rodmenys 20 °C temperatūroje yra ne mažesni kaip 50,9 % (refraktometro naudojimo metodas aprašytas Įgyvendinimo reglamento (ES) Nr. 974/2014 priede).“
                        
                     
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 11 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  2014 m. rugsėjo 11 d. Komisijos įgyvendinimo reglamentas (ES) Nr. 974/2014, kuriuo nustatomas refraktometrinis tirpių sausųjų medžiagų likučio vaisių ir daržovių produktuose nustatymo metodas, naudojamas jiems klasifikuoti Kombinuotojoje nomenklatūroje (Žr. šio Oficialiojo leidinio p. 6).
   
      (3)  2014 m. rugsėjo 11 d. Komisijos įgyvendinimo reglamentas (ES) Nr. 974/2014, kuriuo nustatomas refraktometrinis tirpių sausųjų medžiagų likučio vaisių ir daržovių produktuose nustatymo metodas, naudojamas jiems klasifikuoti Kombinuotojoje nomenklatūroje (OL L 274, 2014 9 16, p. 6).“